Hube a comandat Corpul XIV Panzer în timpul ofensivei sovietice cunoscute sub denumirea de Operațiunea Uranus. El a fost avansat la 1 octombrie 1942 la gradul de "General der Panzertruppe", iar Adolf Hitler i-a înmânat personal spadele la Crucea de Cavaler al Crucii de Fier cu frunze de stejar la 21 decembrie 1942. În timpul petrecut la cartierul militar al Führerului de la Rastenburg, Hube a încercat intens, cu argumente, dar zadarnic, să-l convingă pe Hitler să-i acorde Armatei a 6-a o pauză pentru refacere. În schimb, Hitler a promis declanșarea la începutul lunii februarie 1943 a unui nou atac de salvare. Hube l-a informat cu privire la acest plan pe generalul Paulus, comandantul armatei, la întoarcerea sa pe front în 8 ianuarie 1943. Cu toate acestea, la ordinul lui Hitler, Hube a revenit din nou de pe front pe 18 ianuarie 1943 pentru „a reorganiza aprovizionarea Armatei a 6-a”.